#  PROJEKTS

LATVIJAS REPUBLIKAS MINISTRU KABINETS

2011.gada Noteikumi Nr.

Rīgā (prot. Nr. .§)

**Grozījumi Ministru kabineta 2002.gada 20.augusta noteikumos Nr.379 „Kārtība, kādā novēršama, ierobežojama un kontrolējama gaisu piesārņojošo vielu emisija no stacionāriem piesārņojuma avotiem”**

Izdoti saskaņā ar likuma

"Par piesārņojumu"

11.panta otrās daļas 1.punktu

45.panta pirmo daļu un 46.panta otro daļu

Izdarīt Ministru kabineta 2002.gada 20.augusta noteikumos Nr.379 „Kārtība, kādā novēršama, ierobežojama un kontrolējama gaisu piesārņojošo vielu emisija no stacionāriem piesārņojuma avotiem” (Latvijas Vēstnesis 2002, 23.nr.; 2003, 63.nr.; 2004, 37.nr.; 2005, 181.nr.; 2008, 124.nr.; 2009, 72.nr.; 2011, 27.nr.) šādus grozījumus:

1. Papildināt noteikumus ar 29.1, 29.2, un 29.3 punktu šādā redakcijā:

„29.1 Ja paredzēta tādas sadedzināšanas iekārtas būvniecība, kuras elektroenerģijas ražošanas jauda ir 300MW vai lielāka, un kurai atļauja elektroenerģijas ražošanas jaudu palielināšanai vai jaunu ražošanas iekārtu ieviešanai izsniegta pēc 2009.gada 25.jūnija, paredzētās darbības ierosinātājs atbilstoši normatīvajiem aktiem, kas reglamentē kārtību, kādā novērtējama paredzētās darbības ietekme uz vidi, veic oglekļa dioksīda uztveršanas un uzglabāšanas ģeoloģiskās struktūrās izvērtējumu. Ja oglekļa dioksīda uztveršanas un uzglabāšanas ģeoloģiskās struktūrās tehniskā un ekonomiskā iespējamība apstiprinās, paredzētās darbības ierosinātājs paredz piemērotu vietu oglekļa dioksīda uztveršanas un saspiešanas iekārtai.

292. Pārvalde 291.punktā minētās iekārtas operatoram izsniegtajā piesārņojošās darbības atļaujā iekļauj nosacījumus piemērotas vietas paredzēšanai oglekļa uztveršanas un saspiešanas iekārtai atbilstoši Vides pārraudzības valsts biroja atzinumā par ietekmes novērtējuma ziņojumu noteiktajiem paredzētās darbības nosacījumiem.

29.3 Ja paredzētajai darbībai, kas ietver 291.punktā minētās iekārtas būvniecību, līdz šo noteikumu spēkā stāšanās dienai jau ir veikts ietekmes uz vidi novērtējums un saņemts paredzētās darbības akcepts, iekārtas operators piesārņojošās darbības atļaujas iesniegumam pievieno oglekļa dioksīda uztveršanas un uzglabāšanas ģeoloģiskās struktūrās izvērtējumu atbilstoši normatīvajos aktos, kas reglamentē kārtību, kādā novērtējama paredzētās darbības ietekme uz vidi, noteiktajiem kritērijiem, kuri saistīti ar piemērotas oglekļa dioksīda uzglabāšanas vietas pieejamību likuma „Par piesārņojumu” izpratnē, tehnisko un ekonomisko iespējamību oglekļa dioksīda plūsmas transportēšanai un turpmākas sadedzināšanas iekārtas pielāgošanai oglekļa dioksīda uztveršanai. Pārvalde izvērtē kritēriju izpildi un nepieciešamības gadījumā piesārņojošās darbības atļaujā iekļauj nosacījumus attiecībā uz piemērotas vietas paredzēšanu oglekļa dioksīda uztveršanas un saspiešanas iekārtai.”

2. Papildināt sadaļu „**Informatīva atsauce uz Eiropas Savienības direktīvām”** arjaunu punktu šādā redakcijā:

3) Eiropas Parlamenta un Padomes 2009.gada 23.aprīļa direktīvas 2009/31/EK par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr.1013/2006.

## Ministru prezidents V. Dombrovskis

Vides aizsardzības un reģionālās

attīstības ministrs E.Sprūdžs

Iesniedzējs: Vides aizsardzības

un reģionālās attīstības ministrs E.Sprūdžs

Vīza:

valsts sekretārs G.Puķītis

01.12.2011. 14:53

404

A.Pētersone

67026512, andzela.petersone@varam.gov.lv

E.Švampāne

66016737, evita.svampane@varam.gov.lv